《文惠公独游亭》
宋代·薛利和

轩槛前临一水湄，此亭谁见独游时。春风坐处无人伴，秋月行游有影随。

文酒等闲辜会友，溪山赢得自裁诗。城东老屋今仍旧，当日高踪孰可追。

作者简介：薛利和，字天益，兴化（今福建莆田）人。仁宗景祐五年（一○三八）进士。历知春、潮、韶三州。累迁屯田员外郎。神宗熙宁间，通判广州。事见《莆阳比事》卷二。今录诗四首。